**Esmaabi valikaine ainepass**

**Aine maht** (kursuse tundide arv): 11

**Klass**: 8.klass

**Õpitulemused**

Valikaine kursuse läbinud õpilane:

* Oskab hinnata õnnetusolukorda
* Oskab ära tunda esmaabi vajava inimese
* Oskab valida esmaabivõtteid vastavalt olukorrale
* Oskab kasutada esmaabi andmisel vajalikke vahendeid

**Õppesisu ja läbitavad teemad**

I - Esmaabi olemus, sündmuskohal tegutsemine, abivajaja seisundi hindamine.

II – Teadvuseta abivajaja abistamine, elustamine.

III – Verejooksude olemus ja peatamise võtted. Esmaabi šoki korral. Haavad, nende teke ja sidumise tehnika.

IV - Esmaabi traumade ja luumurdude korral, traumamehhanismid.

V - Mürgistused, põletused, külma- ja kuumakahjustused – käitumine ja esmaabi nendes olukordades.

VI – Situatsioonülesannete lahendamine individuaalselt ja rühmas

**Üldpädevuste kujundamine õppeaines**

Õppeülesannete kaudu arendatakse õpilaste väärtuspädevust, enesemääratlemispädevust, suhtluspädevust ja sotsiaalset pädevust.

**Läbivate teemade käsitlemine**

Kursuse jooksul on fookuses eelkõige järgmised läbivad teemad: tervis ja ohutus, väärtused ja kõlblus.

**Hindamine**

Aktiivne osalemine tundides, situatsioonülesannete lahendamine individuaalselt ja rühmas.